Assessor/a legal ambiental
És un professional que assessora a les empreses en temes de dret ambiental.
Normalment és Llicenciat en Dret, amb una especialització posterior en Dret ambiental, seguretat industrial, gestió ambiental a l'empresa i assessoria ambiental.
Amb caràcter excepcional, pot ser un llicenciat tècnic o científic (enginyer, arquitecte, biòleg, químic, etc.), amb experiència contrastada en algun sector específic d'empresa i/o procés productiu i bon coneixedor de la normativa vigent en cada cas.
Hi ha tres camps en els que el medi ambient interactua amb el dret, i en els que treballen experts en ambdós temes:
Assistència jurídica davant de requeriments o denúncies de l'administració, entitats i particulars.
Gestió de polítiques ambientals a l'Administració Pública o ONG's.
L'assessoria a empreses, que es la que realitza l'assessor legal de medi ambient.
En qualsevol cas, cal que el professional que s'hi dediqui tingui coneixements jurídics relacionats amb el medi ambient, tant pel que fa a la legislació europea, l'estatal i l'autonòmica.
Despatxa amb clients i els dóna orientació i assessorament legal ambiental.
Identifica els requisits legals necessaris per a una organització o empresa.
Redacta les instàncies i documents necessaris per a legalitzar les empreses en l'àmbit ambiental.
Realitza les tasques necessàries perquè les empreses assoleixin els requisits legals que demana la norma ISO 14001 i el Reglament EMAS, si l'empresa els vol tramitar.
Assessora a d'altres consultors ambientals, inexperts en dret.
Assisteix a jornades i congressos per estar al dia de tota la legislació.
En la majoria de casos aquesta ocupació requerirà d'una formació d'especialització (en l'àmbit mediambiental) complementària a la formació reglada:
S'aconsella haver realitzat pràctiques en un despatx d'advocats especialitzats en medi ambient o en una assessoria de medi ambient (perfil advocats). És imprescindible tenir experiència laboral en l'administració pública (departament de llicències) i/o en empreses privades (perfil llicenciats tècnics o científics).
Autoconfiança: Nivell 2
Variable, segons la dimensió de l'empresa i l'experiència: de 19.356 a 29.112 Euros bruts anuals. La mitjana salarial està entorn els 23.738 euros anuals bruts.
Generalment es treballa en equip, sovint amb col·laboració externa d'experts en diferents sectors ambientals (advocats, biòlegs, enginyers, químics, etc.).
Un despatx i un ordinador.